Justin Trudeau , forsætisráðherra Kanada , hélt tölu í minningarathöfn sem fram fór í Edmonton í Kanada til handa fórnarlömbunum sem létust þegar Íranir skutu niður farþegaflugvél nú á dögunum . Þar hét hann því að hann myndi sækjast eftir réttlæti og ábyrgð vegna þess sem gerðist . Guardian greinir frá . Líkt og fram hefur komið hafa írönsk stjórnvöld viðurkennt að þau hafi skotið niður úkraínsku farþegaflugvélina fyrir slysni síðastliðinn miðvikudag . 176 farþegar létust og voru þar á meðal 57 Kanadabúar , að írönskum uppruna , en um er að ræða mesta mannfall meðal Kanadabúa í einum vettvangi í fjörutíu ár . „ Ykkur gæti þótt þið einmana , en þið eruð ekki einsömul . Allt landið ykkar stendur með ykkur , í kvöld , á morgun og öll árin sem eftir eru , “ sagði forsætisráðherrann meðal annars í ræðu sinni . 1700 manns voru á minningarathöfninni sem haldin var á körfuboltaleikvangi í Edmonton . Þrettán manns úr flugvélinni bjuggu í borginni og voru það háskólanemar í háskólanum í Alberta . „ Þessi harmleikur hefði aldrei átt að eiga sér stað og ég vil fullvissa ykkur um að þið eigið allan minn stuðning á þessum ótrúlega erfiðum tíma ... þið gefið okkur færi á að leita réttlætis og ábyrgðar fyrir ykkur , “ sagði Trudeau . „ Við munum ekki hvílast fyrr en við fáum svör . “ Kanadísk flugmálayfirvöld hafa nú þegar gefið út að send verði tvö teymi til Írans , í samráði við írönsk stjórnvöld , sem rannsaka eigi með frekari hætti hvað nákvæmlega átti sér stað . Áður hefur komið fram að írönsk stjórnvöld hafi verið nýbúin að ýta úr vör árás gegn herstöð Bandaríkjamanna í Írak þegar farþegaflugvélin fór á loft .